OpenLLM-France/wikimedia huggingface dataset:
# Lincoln (Califòrnia)

Lincoln és una població dels Estats Units a l'estat de Califòrnia. Segons el cens del 2007 tenia 39.556 habitants.

## Demografia

Segons el cens del 2000, Lincoln tenia 11.205 habitants, 3.874 habitatges, i 3.033 famílies. La densitat de població era de 236,5 habitants/km².
Dels 3.874 habitatges en un 40,5% hi vivien nens de menys de 18 anys, en un 59,5% hi vivien parelles casades, en un 13,3% dones solteres, i en un 21,7% no eren unitats familiars. En el 17,2% dels habitatges hi vivien persones soles el 6,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,86 i el nombre mitjà de persones que vivien en cada família era de 3,2.
Per edats la població es repartia de la següent manera: un 30% tenia menys de 18 anys, un 8,9% entre 18 i 24, un 30,3% entre 25 i 44, un 19,6% de 45 a 60 i un 11,3% 65 anys o més.
L'edat mediana era de 32 anys. Per cada 100 dones de 18 o més anys hi havia 92,7 homes.
La renda mediana per habitatge era de 45.547 $ i la renda mediana per família de 51.166 $. Els homes tenien una renda mediana de 38.460 $ mentre que les dones 25.603 $. La renda per capita de la població era de 19.447 $. Entorn del 10,3% de les famílies i el 12,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lincoln». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- Lincoln». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Bellaire (Texas)

Bellaire és una població dels Estats Units a l'estat de Texas. Segons el cens del 2000 tenia 15.642 habitants.

## Demografia

Segons el cens del 2000, Bellaire tenia 15.642 habitants, 6.019 habitatges, i 4.321 famílies. La densitat de població era de 1.668,3 habitants/km².
Dels 6.019 habitatges en un 38,8% hi vivien nens de menys de 18 anys, en un 61,3% hi vivien parelles casades, en un 8,1% dones solteres, i en un 28,2% no eren unitats familiars. En el 23,5% dels habitatges hi vivien persones soles el 9,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,58 i el nombre mitjà de persones que vivien en cada família era de 3,09.
Per edats la població es repartia de la següent manera: un 27,6% tenia menys de 18 anys, un 3,9% entre 18 i 24, un 29,9% entre 25 i 44, un 26,8% de 45 a 60 i un 11,9% 65 anys o més.
L'edat mediana era de 40 anys. Per cada 100 dones de 18 o més anys hi havia 86,3 homes.
La renda mediana per habitatge era de 89.775$ i la renda mediana per família de 104.200$. Els homes tenien una renda mediana de 72.295$ mentre que les dones 49.766$. La renda per capita de la població era de 46.674$. Aproximadament l'1,9% de les famílies i el 2,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bellaire». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Bellaire». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Levon Ixtoian

Levon Harutiuní Ixtoian és un exfutbolista armeni de la dècada de 1970.
Fou 8 cops internacional amb la selecció de la Unió Soviètica.
Pel que fa a clubs, defensà els colors de FC Shirak i FC Ararat Yerevan.

## Referències

* ↑ (anglès) Official site Arxivat 2021-07-29 a Wayback Machine.
* ↑ (rus) Profile Arxivat 2012-09-19 a Wayback Machine.
* ↑ Perfil a eu-football.info
* ↑ Levon Ixtoian a National-Football-Teams.com (anglès)
# Levoncourt

* Per a altres significats, vegeu «Levoncourt (Alt Rin)».
Levoncourt és un municipi francès al departament del Mosa (regió de Gran Est). L'any 2007 tenia 48 habitants.

## Demografia
### Població

El 2007 la població de fet de Levoncourt era de 48 persones. Hi havia 20 famílies, de les quals 4 eren unipersonals (4 homes vivint sols), 8 parelles sense fills i 8 parelles amb fills.
La població ha evolucionat segons el següent gràfic:

### Habitatges

El 2007 hi havia 25 habitatges, 20 eren l'habitatge principal de la família i 6 estaven desocupats. Tots els 25 habitatges eren cases. Dels 20 habitatges principals, 19 estaven ocupats pels seus propietaris i 1 estava llogat i ocupat pels llogaters; 2 tenien dues cambres, 3 en tenien tres, 4 en tenien quatre i 11 en tenien cinc o més. 18 habitatges disposaven pel capbaix d'una plaça de pàrquing. A 13 habitatges hi havia un automòbil i a 5 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Levoncourt el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 4 |
| 0 | 70 a 74 | 0 |
| 0 | 65 a 69 | 0 |
| 0 | 60 a 64 | 0 |
| 8 | 55 a 59 | 0 |
| 4 | 50 a 54 | 0 |
| 0 | 45 a 49 | 8 |
| 0 | 40 a 44 | 0 |
| 0 | 35 a 39 | 0 |
| 0 | 30 a 34 | 0 |
| 0 | 25 a 29 | 0 |
| 4 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 32 persones, 22 eren actives i 10 eren inactives. Les 22 persones actives estaven ocupades(12 homes i 10 dones).. De les 10 persones inactives 3 estaven jubilades, 4 estaven estudiant i 3 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de comerç i reparació d'automòbils.
L'any 2000 a Levoncourt hi havia 8 explotacions agrícoles.

## Poblacions properes

El següent diagrama mostra les poblacions més properes.

## Notes

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009

## Enllaços externs

* France par commune. Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Llac Island

El llac Island és un llac de Manitoba, al Canadà. Es troba a prop de la frontera amb Ontario, al sud del llac Gods. El llac té una superfície total de 1.223 km², cosa que el converteix en el sisè llac més gran de la província. El llac es troba a la conca del riu Hayes. El riu Island Lake flueix cap al nord vers el llac Gods.
Les comunitats de les Primeres Nacions de Wasagamack, St. Theresa Point, Garden Hill i Island Lake es troben a la vora del llac, amb una població total de 7.120 habitants el 2011.

## Referències

* ↑ Atlas of Canada – Lakes Arxivat 10 April 2007$^{[Datemismatch]}$ a Wayback Machine.
* 1 2 «Google Maps Distance Calculator». [Consulta: 7 gener 2015].
* ↑ «Natural Resources Canada-Canadian Geographical Names (Island Lake)». [Consulta: 7 gener 2015].
* 1 2 «Atlas of Canada Toporama». [Consulta: 7 gener 2015].
* ↑ «Canada Census 2011». [Consulta: 14 gener 2014].
* ↑ «Corrections and updates: Population and dwelling count amendments, 2011 Census». Statistics Canada, 14-02-2013. [Consulta: 14 gener 2014].
# Llac Izvorul Muntelui

El llac Izvorul Muntelui, també conegut com a llac Bicaz, és el llac artificial més gran en aigües interiors a Romania. Es va crear després de finalitzar una presa construïda al riu Bistrița. La presa es troba a pocs quilòmetres al nord de la ciutat de Bicaz.
La presa es va construir entre els anys 1950 i 1960 i s'utilitza per generar hidroelectricitat a la central hidroelèctrica de Bicaz-Stejaru. Té una alçada de 127 m., una longitud de 435 m. i una amplada màxima de 119 m. El llac té una longitud de 40 km, una superfície de 31 km i un volum màxim de 1.250 milions de m³.
El llac és una destinació turística a la regió, especialment a l'estiu, quan els visitants agafen el ferri des del port de Bicaz per fer un breu viatge al llac i veure el mont Ceahlău a la riba oest.
Als anys seixanta i setanta hi havia un servei regular de ferri entre el port de Bicaz i els pobles a la vora del llac.
A Potoci, a pocs quilòmetres al nord de la ciutat de Bicaz, hi ha una instal·lació d'investigació biològica, equipada amb un petit submergible utilitzat per a exploracions submarines. El 1984, el biòleg marí Jacques-Yves Cousteau va visitar la instal·lació.

## Referències

* 1 2 2017 Romanian Statistical Yearbook, p. 15
* ↑ Lacul de acumulare Izvorul Muntelui - Bicaz; studiu, consultat el 28 d'abril de 2013
* ↑ Atlas rutier România, Furtună Constantin, Ed. All, 2010, ISBN 978-973-724-101-6
* ↑ Bijuteria hidroenergeticii, tributul unui geniu, Victor Ciutacu & Andreea Tudorica, 30 iunie 2005, cotidianul Jurnalul Național, consultat el 27 d'abril de 2013
# Batalla de Munda

Batalla de Munda té aquests significats:
* Batalla de Munda (216 aC), Gneu Corneli Escipió Calb va derrotar els cartaginesos durant la Segona Guerra Púnica
* Batalla de Munda (181 aC), Tiberi Semproni Grac III va derrotar els celtibers en la primera guerra celtibera
* Batalla de Munda (45 aC), Juli Cèsar derrotà els fills de Gneu Pompeu Magne i va posar fi a la segona guerra civil romana
# Lili Kraus

Lili Kraus (Budapest, 3 d'abril de 1903 - Asheville, 6 de novembre de 1986) fou una pianista amb ciutadania britànica, d'origen txec-hongarès.
Estudià en la cèlebre Acadèmia de Música Ferenc Liszt, i en el conservatori de la seva ciutat natal amb Zoltán Kodály i Béla Bartók. En la dècada de 1930 es perfeccionà amb Severin Eisenberger, Eduard Steuermann a Viena i Artur Schnabel a Berlín.
Lili Kraus fou una gran intèrpret de Mozart i Beethoven. Fou catapultada a la fama per la seva col·laboració amb Szymon Goldberg en gires arreu del món. Fugí del nazisme el 1939, debutant a San Francisco.
El 1943, fou capturada en una gira per Java i internada en un camp de concentració japonès fins al 1945. Després de la guerra s'establí a Nova Zelanda, dedicant-se a l'ensenyança i les gires internacionals. Entre 1967 i 1983 fou professora a Fort Worth, per traslladar-se després a Asheville (Carolina del Nord), on morí el 1896.

## Bibliografia

* Steve Roberson: Lili Kraus. Biography. Texas University Press, 2000. ISBN 978-0-8756-5216-0

## Enllaços externs

* Biografia (anglès)
* Lili Kraus a l'European Archive.
# Bert Frederick Williams

Bert Frederick Williams MBE (Bradley, Staffordshire, Anglaterra, 31 de gener de 1920 – Wolverhampton, West Midlands, Anglaterra, 19 de gener de 2014) va ser un jugador de futbol anglès. Va ser porter internacional de la selecció anglesa i va jugar, majoritàriament, amb el Wolverhampton Wanderers FC, equip on va guanyar la FA Cup i la Football League First Division. Al moment de la seua mort era el jugador internacional anglès més vell. El 2010 va rebre l'Orde de l'Imperi Britànic.

## Inicis

Williams va començar a jugar al futbol quan era membre de la 19th Wolverhampton Company of The Boys' Brigade (Bradley Methodist Church). Després, va tenir l'oportunitat de jugar amb l'equip reserva del Walsall malgrat que jugava amb el Thompson's FC, l'equip oficial de l'empresa local on treballava. Es va convertir en professional l'abril de 1937.
L'inici de la Segona Guerra Mundial va aturar la seua progressió, després de dos temporades jugant, ja que va entrar a formar part de la RAF on també va actuar com a instructor d'entrenament físic. Va tenir temps, entre les seues tasques, per presentar-se com a invitat en els partits amistosos entre el Nottingham Forest i el Chelsea FC.

## Wolves i Anglaterra

Després de la guerra, Williams va continuar la seua carrera fitxant pel Wolverhampton Wandereres el setembre de 1945 per £3,500. Immediatament, va passar a ser el porter titular de l'equip del Molineux Stadium, va debutar el 31 d'agost de 1946, quan va tornar a començar a la Lliga. Va ser en la victòria per 6–1 contra l'Arsenal FC. Un partit en què també va debutar Johnny Hancocks.
Va guanyar el seu primer títol el 1949, quan va aixecar la FA Cup després de guanyar al Leicester City. Després d'això, va ser convocat per primera vegada amb la selecció anglesa, va debutar el 22 de maig de 1949 en un partit amistós contra la selecció francesa. Es va mantenir com a porter titular de la selecció fins al Mundial de 1950. En aquell campionat la selecció anglesa va perdre contra la selecció americana, en un partit en què els americans només van xutar un cop a porteria. Aquell partit va quedar sempre en el record de Bert Williams. Posteriorment, el 1953 va aconseguir el títol de Lliga amb els Wolves. Va jugar 420 partits amb el Wolverhampton abans de retirar-se.

## Palmarès

* FA Cup: 1949
* Football League First Division: 1953–54.

## Referències

* 1 2 «Inglaterra llora a Bert Williams» (en castellà). UEFA, 19-01-2014. Arxivat de l'original el 2016-03-04. [Consulta: 27 gener 2014].
* 1 2 «Bert Williams obituary: Iconic Wolves and England goalkeeper passes away at 93» (en anglès). Mirror.co.uk, 19-01-2014. [Consulta: 27 gener 2014].
* 1 2 «Former Wolves and England keeper Williams dies aged 93» (en anglès). Daily Mail, 19-01-2014. [Consulta: 27 gener 2014].
* ↑ «Catherine Zeta Jones, nombrada Comandante del Imperio Británico» (en castellà). La Vanguardia, 12-06-2010. [Consulta: 27 gener 2014].
* ↑ Matthews, Tony. The Wolves Who's Who, 2001. ISBN 1-904103-01-4.
* ↑ Lowe, Simon. Match of My Life – Wolves, 2005. ISBN 1-905449-56-9.
* ↑ Matthews, Tony. Wolverhampton Wanderers: The Complete Record, 2008. ISBN 978-1-85983-632-3.
# Bert Hellinger

Bert Hellinger (Leimen, 16 de desembre de 1925 - Bischofswiesen, 19 de setembre de 2019) és el creador d'un mètode terapèutic pseudocientífic conegut com a constel·lacions familiars.
Als 10 anys, va deixar la seua família per assistir a una escola catòlica, a un monestir dirigit per l'Ordre en la després va ser ordenat sacerdot i que el va enviar a Sud-àfrica com a missioner. Després del seu retorn a Alemanya, Hellinger va entrar en un orde religiós catòlic, va estudiar filosofia i teologia en la Universitat de Würzburg, en el camí a la seva ordenació com a sacerdot. Al començament de la dècada de 1950 va ser enviat a Sud-àfrica, on va ser assignat a ser missioner amb els zulus i va continuar els seus estudis en la Universitat de Pietermaritzburg i la University of South Africa, on va rebre un Diploma d'Educació de la Universitat, que li permetia ensenyar en escoles secundàries públiques. Va viure a Sud-àfrica durant 16 anys exercint com a rector, professor i, finalment, com a director d'una gran escola per a estudiants africans. També va ser el responsable administratiu de tot el districte diocesà, amb 150 escoles.
Va aprendre la llengua zulu i en la dècada de 1960 va participar en una sèrie de cursos interracials de formació ecumènica en la dinàmica de grup, dirigit pel clergat anglicà a Sud-àfrica. Va deixar el sacerdoci i amb això la posició de mestre, director i administrador del districte escolar. Es va reunir amb la seua primera esposa, Herta amb qui s'havia casat poc després de tornar a Alemanya. En la dècada de 1970, a Viena, va passar diversos anys formant-se en un curs clàssic de psicoanàlisi en la Wiener Arbeitskreis für Tiefenpsychologie i a completar la seva formació en el Münchner Arbeitsgemeinschaft für Psychoanalyse (Munic Institut de Formació Psicoanalítica) i va ser acceptat com a membre de la seva associació professional per practicar-la.
El 1973, va deixar Alemanya per segona vegada i va viatjar als Estats Units per ser ensenyat durant 9 mesos per Arthur Janov. A prop dels 70 anys, ni havia documentat les seves idees i enfocament ni havia format estudiants per continuar amb els seus mètodes. Va acceptar que el psiquiatre alemany Gunthard Weber enregistrés i edités una sèrie de transcripcions del taller, i va publicar el 1993Zweierlei Glück. Fins al Hellinger havia publicat més de 90 llibres, la meitat d'ells publicacions documentals sobre la constel·lació familiar o transcripcions de tallers, i l'altra meitat presenta la seva filosofia. Fins a la seva mort el 19 de setembre de 2019, Hellinger va dirigir l'escola Hellinger amb la seva segona esposa, Maria Sophie Hellinger.

## Referències

* ↑ Nimis, Herman. «La controvertida terapia de Bert Hellinger». Alert!. Arxivat de l'original el 2012-10-10. [Consulta: 27 agost 2012].

## Enllaços externs

* "Noves Constel·lacions Familiars" La nova visió de Bert i Sophie Hellinger
# Llengües txadianes occidentals

Les llengües txadianes occidentals són una branca de les llengües txadianes parlades per la zona de Nigèria per uns 27 milions d'habitants. En molts casos no està clara la classificació en idiomes i fins a quin punt dos parlars serien la mateixa llengua o idiomes diferents.
Els idiomes d'aquesta família es divideixen en dos grups:
* Al grup A es troben les llengües hausa (usat com a idioma de comunicació intergrupal a la regió), bole, tangale, angas i ron, amb les seves evolucions respectives.
* Al grup B hi les llengües bade-warji, zaar i guruntum que al seu torn es ramifiquen en diverses variants.

## Referències

* ↑ Pàgina de Proel
# Amara (Núbia)

Amara fou una ciutat de Núbia a uns 20 km al sud de Semna, que vers el 1500 aC fou residència dels virreis de Kus. Sembla que va substituir Soleb com a capital de la província egípcia de l'Alta Núbia mentre que la ciutat d'Aniba era la capital de la Baixa Núbia. Tenia un temple de pedra que fou excavat entre 1938 i 1948. El virrei Amenemope (vers 1279 aC) va gravar allí una estela en honor del faraó Seti I.

## Bibliografia

* Patricia Spencer: Amara West, The Architectural Report I, London 1997, ISBN 0856981508
* H. W. Fairman, Amara West, Amara East, in Lexikon der Ägyptologie I, Otto Harrassowitz, Wiesbaden 1975, 171-171, ISBN 3447016701

## Enllaços externs

* Il·lustracions Arxivat 2006-09-21 a Wayback Machine. (anglès)
# Casa Gibert (Camallera)

La casa Gibert és una casa de Camallera, al municipi de Saus, Camallera i Llampaies (Alt Empordà), inclosa a l'Inventari del Patrimoni Arquitectònic de Catalunya. Està situada dins del nucli urbà de la població de Camallera, a la part de migdia del terme, al veïnat de Sant Sebastià.

## Descripció

És un edifici de planta rectangular, format per tres crugies, amb una zona de jardí situada a la part de migdia de la construcció. Cap al nord, la construcció està adossada a altres construccions. La casa presenta la coberta de teula de dues vessants i està distribuïda en planta baixa i dos pisos. La façana principal, orientada a ponent, presenta totes les obertures d'arc rebaixat bastides amb maons. A la planta baixa hi ha el portal d'accés a l'interior i dues finestres situades a banda i banda. Al primer pis hi ha tres balcons exempts amb les llosanes motllurades, i a la segona planta tres finestres simples reformades. Aquestes obertures dels pisos superiors presenten una reforma amb rajola vidrada, a la zona de la llinda. Per les bandes sud i est, la casa presenta un cos adossat cobert amb una gran terrassa al pis delimitada, amb una barana d'obra decorada. Un gran portal d'accés des del carrer, d'arc rebaixat bastit amb maons, que dona pas al pati i el jardí.
La construcció és bastida amb pedra desbastada lligada amb morter i disposada irregularment.

## Història

La construcció de l'edifici es data entre els segles xviii-xix. Fins fa no gaire temps, el principal interès de l'edifici era la façana, ja que tot el parament estava arrebossat i decorat amb un esgrafiat geomètric, actualment desaparegut.

## Referències

* 1 2 3 4 «Casa Gibert». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 agost 2015].
# Carlsbergita

La carlsbergita és un mineral de la classe dels elements natius.

## Característiques

La carlsbergita és un nitrur de crom, de fórmula química CrN. Cristal·litza en el sistema cúbic, formant petites plaques, d'uns 30μm, i precipitats de grans irregulars. La seva duresa a l'escala de Mohs és 7. Segons la classificació de Nickel-Strunz, la carlsbergita pertany a «01.BC - Nitrurs» juntament amb els següents minerals: roaldita, siderazot, osbornita i nitrur de gal·li. Va ser descoberta al meteorit trobat al Cape York, a la Península de Saviksoah (Qaasuitsup, Groenlàndia). També s n'ha trobat en altres meteorits trobats en diversos indrets del planeta. Sol trobar-se associada a altres minerals com: kamacita, taenita, daubreelita, troilita o esfalerita.

## Referències

* ↑ «Carlsbergite» (en anglès). Mindat. [Consulta: 7 novembre 2015].
* 1 2 «Carlsbergite» (en anglès). Handbook of Mineralogy. [Consulta: 7 novembre 2015].
* ↑ «Cape York meteorite, Saviksoah Peninsula, Qaasuitsup, Greenland» (en anglès). Mindat. [Consulta: 7 novembre 2015].
# Auburn (Washington)

Auburn és una població dels Estats Units a l'estat de Washington. Segons el cens del July 1, 2009 tenia 63.544 habitants.

## Demografia

Segons el cens del 2000, Auburn tenia 40.314 habitants, 16.108 habitatges, i 10.051 famílies. La densitat de població era de 732,1 habitants per km².
Dels 16.108 habitatges en un 32,8% hi vivien nens de menys de 18 anys, en un 43,7% hi vivien parelles casades, en un 13,4% dones solteres, i en un 37,6% no eren unitats familiars. En el 29,1% dels habitatges hi vivien persones soles el 9,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,47 i el nombre mitjà de persones que vivien en cada família era de 3,05.
Per edats la població es repartia de la següent manera: un 26,6% tenia menys de 18 anys, un 9,5% entre 18 i 24, un 31,6% entre 25 i 44, un 20,7% de 45 a 60 i un 11,6% 65 anys o més.
L'edat mediana era de 34 anys. Per cada 100 dones de 18 o més anys hi havia 95,5 homes.
La renda mediana per habitatge era de 39.208 $ i la renda mediana per família de 45.426 $. Els homes tenien una renda mediana de 36.977 $ mentre que les dones 27.476 $. La renda per capita de la població era de 19.630 $. Aproximadament el 10,2% de les famílies i el 12,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Auburn». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
* ↑ «Geographic Comparison Table- Auburn». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 13 agost 2010].